AIŠKINAMASIS RAŠTAS

Dėl savivaldybės turto perdavimo administracijai patikėjimo teise valdyti, naudoti ir disponuoti juo

**1. Parengto tarybos sprendimo projekto tikslai ir uždaviniai**

Nuo 2020 m. rugsėjo 1 d. Molėtų rajono savivaldybės tarybos 2020 m. gegužės 28 d. sprendimu Nr. B1-136 „Dėl Molėtų r. Inturkės pagrindinės mokyklos reorganizavimo, reorganizavimo sąlygų aprašo ir Molėtų pradinės mokyklos nuostatų patvirtinimo“ (toliau – Sprendimas) bus reorganizuota Molėtų r. Inturkės pagrindinė mokykla (toliau – Mokykla), prijungiant ją prie Molėtų pradinės mokyklos (toliau – Pradinė m-kla). Vadovaujantis Molėtų r. Inturkės pagrindinės mokyklos reorganizavimo prisijungimo būdu prie Pradinės m-klos sąlygų aprašo, patvirtinto Sprendimu, 21 punktu Mokyklos patikėjimo teise valdomas nekilnojamas turtas iki 2020 m. rugpjūčio 31 d. turi būti perduotas Molėtų rajono savivaldybės administracijai (toliau – Administracija) patikėjimo teise valdyti, naudoti ir disponuoti juo. Administracija, perėmusi aukščiau nurodytą pastatą planuoja siūlyti Molėtų rajono savivaldybės tarybai įtraukti į Molėtų rajono savivaldybės viešame aukcione parduodamo nekilnojamojo turto ir kitų nekilnojamųjų daiktų sąrašą.

Taip pat nuo 2020 m. rugsėjo 1 d. Molėtų rajono savivaldybės tarybos 2020 m. gegužės 28 d. sprendimu Nr. B1-135 „Dėl Molėtų r. Joniškio mokyklos-daugiafunkcio centro reorganizavimo, reorganizavimo sąlygų aprašo ir Molėtų r. Giedraičių Antano Jaroševičiaus gimnazijos nuostatų patvirtinimo“ (toliau – Sprendimas) bus reorganizuotas Molėtų r. Joniškio mokyklos-daugiafunkcis centras (toliau – Centras), prijungiant jį prie Molėtų r. Giedraičių Antano Jaroševičiaus gimnazijos (toliau – Gimnazija). Vadovaujantis Molėtų r. Joniškio mokyklos – daugiafunkcio centro reorganizavimo prisijungimo būdu prie Molėtų r. Giedraičių Antano Jaroševičiaus gimnazijos sąlygų aprašo, patvirtinto Sprendimu, 21 punktu Centro patikėjimo teise valdomas ir dar neperduotas turtas iki 2020 m. rugpjūčio 31 d. turi būti perduotas Molėtų rajono savivaldybės administracijai (toliau – Administracija) patikėjimo teise valdyti, naudoti ir disponuoti juo. Nekilnojamas turtas Gimnazijai ir Administracijai perduotas Molėtų rajono savivaldybės tarybos 2020 m. liepos 23 d. sprendimu Nr. B1-211 „Dėl savivaldybės turto perdavimo patikėjimo teise valdyti, naudoti ir disponuoti juo“. Administracija jai perduota turtą naudos savivaldybės funkcijoms.

Šio sprendimo projekto tikslas – perduoti savivaldybei nuosavybės teise priklausantį turtą Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės turtas bus perduotas Administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Joniškio mokyklos-daugiafunkcio centras, Molėtų r. Inturkės pagrindinė mokykla.